CELEX: 32014R0920
Language: hu
Date: 2014-08-21 00:00:00
Title: A Bizottság 920/2014/EU végrehajtási rendelete ( 2014. augusztus 21. ) a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról

26.8.2014   
            
            
               HU
            
            
               Az Európai Unió Hivatalos Lapja
            
            
               L 252/1
            
         A BIZOTTSÁG 920/2014/EU VÉGREHAJTÁSI RENDELETE
   (2014. augusztus 21.)
   a vám- és a statisztikai nómenklatúráról, valamint a Közös Vámtarifáról szóló 2658/87/EGK tanácsi rendelet I. mellékletének módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet létrehozott egy árunómenklatúrát (a továbbiakban „Kombinált Nómenklatúra”), amelyet az említett rendelet I. melléklete tartalmaz.
            
         
               (2)
            
            
               A halhús darabok (hal)filéként vagy más halhúsként a Kombinált Nómenklatúra 0304 vámtarifaszáma alá történő besorolása attól függ, hogy az ilyen darabok bizonyíthatóan halfiléből származnak-e.
            
         
               (3)
            
            
               A „loin (törzsrész)” kifejezés a nagy halak filéjének szinonimájaként használatos a Kombinált Nómenklatúrában. Mivel a Kombinált Nómenklatúra elkészített vagy konzervált halakra vonatkozó 1604 vámtarifaszáma már hivatkozik a „filéként ismert loin (törzsrész)”-re, egy ilyen hivatkozást be kellene illeszteni a Kombinált Nómenklatúra 3. árucsoportjának halakra vonatkozó részébe is.
            
         
               (4)
            
            
               Figyelembe véve az olyan nagy halak anatómiáját, mint a tonhal (a Thunnus nemből), a kardhal (Xiphias gladius), a marlin, a vitorláshal és a nyársorrú hal (a vitorláshal-félék (Istiophoridae) családjából), valamint az óceáni cápák (Hexanchus griseus; Cetorhinus maximus; az Alopiidae család; Rhincodon typus; a Carcharhinidae család; a Sphyrnidae család; az Isuridae család), halanként legfeljebb négy, viszonylag nagy halfilét lehet kinyerni (a jobb és a bal oldalról, valamint a felső és az alsó részről).
            
         
               (5)
            
            
               A Kombinált Nómenklatúra következetes alkalmazásának biztosítása céljából pontosítani kell a nagy halakból nyert, halfiléként ismert, a 0304 vámtarifaszám alá besorolt „loin (törzsrész)” (aprítva is) besorolását.
            
         
               (6)
            
            
               A Kombinált Nómenklatúra egész Unióban való egységes értelmezésének biztosítása érdekében annak Második rész, 3. árucsoportjához tartozó Kiegészítő megjegyzést kell beilleszteni.
            
         
               (7)
            
            
               A 2658/87/EGK rendelet I. melléklete ezért ennek megfelelően módosul.
            
         
               (8)
            
            
               Az e rendeletben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A 2658/87/EGK rendelet I. mellékletében meghatározott Kombinált Nómenklatúra Második rész, 3. árucsoportjához tartozó Kiegészítő megjegyzés a következő 2. ponttal egészül ki:
   
      
                  „2.
               
               
                  A harmadik albekezdésben hivatkozott KN-alszámok alkalmazásában a »filé« kifejezés magában foglalja a »törzsrész (loin)«-t, vagyis a hal felső vagy alsó részét, jobb vagy bal oldalát alkotó húsrostokat(-csíkokat), amennyiben a fejet, a beleket, az úszókat (a hátúszó, a farok alatti úszó, a farokúszó, a hasúszó, a mellúszó) és a csontokat (a gerincoszlopot vagy hátgerinc-csontot, a hasi- vagy bordacsontokat, kopoltyú(hörgő)- vagy kengyelcsontokat stb.) eltávolították.
                  Az ilyen termékek filéként történő besorolását nem érinti a felaprításuk, amennyiben ezek a darabok bizonyíthatóan filéből származnak.
                  Az első két albekezdés rendelkezései az alábbi halakra vonatkoznak:
                  
                              a)
                           
                           
                              a 0304 49 90 és 0304 87 00 KN-alszámok alá tartozó tonhal (a Thunnus nemből),
                           
                        
                              b)
                           
                           
                              a 0304 45 00 és 0304 84 00 KN-alszámok alá tartozó kardhal (Xiphias gladius),
                           
                        
                              c)
                           
                           
                              a 0304 49 90 és 0304 89 90 KN-alszámok alá tartozó marlin, a vitorláshal és a nyársorrú hal (az Istiophoridae családból),
                           
                        
                              d)
                           
                           
                              a 0304 49 90 és 0304 89 59 KN-alszámok alá tartozó óceáni cápák (Hexanchus griseus; Cetorhinus maximus; az Alopiidae család; Rhincodon typus; a Carcharhinidae család; a Sphyrnidae család; az Isuridae család.”
                           
                        
            
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. augusztus 21-én.
      
         
            a Bizottság részéről,
         
         
            az elnök nevében,
         
         Karel DE GUCHT
         
            a Bizottság tagja
         
      
   
   
      (1)  HL L 256., 1987.9.7., 1. o.